**Kék Község** **Önkormányzata ASP KÖZPONTHOZ VALÓ CSATLAKOZÁSA (KÖFOP-1.2.1-VEKOP-16-2016-00549 azonosítószámú konstrukció)**

A közigazgatás és a közszolgáltatások megfelelő működése meghatározó szükséglete a modern európai társadalmaknak. Az Európa 2020 Stratégia, a Nemzeti Reformprogram, illetve a Partnerségi Megállapodás célkitűzéseinek elérése nem lehetséges a közigazgatás, illetve a közszolgáltatások hatékonyságának fejlesztése, egy ügyfélközpontúbb, szolgáltató hozzáállású állam kialakítása nélkül. Jelen felhívás a magas szintű és korszerű (lakossági, államigazgatási és vállalkozások által használt) közigazgatási e-ügyintézési megoldások bevezetését támogatja. A műszaki és minőségi standardok elterjesztésének igénye, az optimális beruházási, illetve a működtetési forrásfelhasználás követelménye vetette fel az önkormányzati ASP központ kiépítésének, majd annak 2018-ra történő országos kiterjesztésének igényét és szükségességét. Az ASP (Application Service Provider) szolgáltatás lényege, hogy az ügyfél nem magát a számítógépes programot vásárolja meg, telepíti fel a gépére és kezdi el annak használatát, hanem egy távoli szolgáltató központtól szolgáltatásként veszi igénybe az alkalmazásokat. Az ASP szolgáltatás technológiailag és gazdaságilag is kedvező megoldást jelent olyan településeknek is, akik a feladataikat széles körben támogató, integrált alkalmazásokhoz a hagyományos módon nem juthattak volna hozzá, azok magas beruházási és üzemeltetési költségei miatt.

A projekt kezdése 2016.10.03. A projekt során az ASP rendszer működtetéséhez kapcsolódó eszközbeszerzése (Monitor, Munkaállomás MS Windows környezetben, laptop MS Windows környezetben, kártyaolvasó, szünetmentes tápegység, rack szekrény, switch eszköz, multifunkciós nyomatkészítő (nyomtató)), működésfejlesztés és szabályozási keretek kialakítása, önkormányzati szakrendszerek adatminőségének javítása és migrációja, tesztelés – élesítés, valamint önkormányzati dolgozók oktatáson történő részvétele valósul meg.

A projekt befejezése 2018.06.30. A projekt a Széchenyi 2020 program keretében valósul meg.

**Kedvezményezet neve:** Kék Község Önkormányzata

**A projekt összköltsége:** 7 000 000 Ft

**Támogatás intenzitása:** 100%

**A támogatás összege:** 7 000 000 Ft